
Iepirkuma komisija:
Izveidota ar Latvijas Republikas tiesībsarga 2024.gada 15.jūlija rīkojumu Nr.8.
	Sēdi vada:
	I.Luste
	Iepirkuma komisijas locekle, Tiesībsarga biroja Administratīvās nodaļas vadītāja

	Sēdi protokolē:
	I.Luste
	Iepirkuma komisijas locekle, Tiesībsarga biroja Administratīvās nodaļas vadītāja

	Sēdē piedalās:
	I.Donga

	Iepirkuma komisijas locekle,

	
	
	Tiesībsarga biroja galvenā grāmatvede

	
	D.Cālīte
	Eksperte

	
	
	Tiesībsarga biroja Diskriminācijas novēršanas nodaļas socioloģe


Komisijas locekle I.Luste ziņo:


2024.gada 23.jūlijā saņemti papildu informācijas pieprasījumi par iepirkumu TB 2024/04 Pētījums “Personu ar invaliditāti piekļuve masu plašsaziņas līdzekļu informācijai (rakstveida ziņas (internets/ drukātā prese), radio, TV)” (turpmāk- Pakalpojums) https://www.eis.gov.lv/EKEIS/Document/Open/5993241   un https://www.eis.gov.lv/EKEIS/Document/Open/5994815.  
Saņemti šādi jautājumi un sagatavotas atbildes:

1.PricewaterhouseCoopers SIA jautājumi:
•
9.4. un 10.6. punktā minētais, ar ko mēs saprotam, ka 4. pielikumā “Pretendenta pieredzes apliecinājums” ir jānorāda speciālistu (Pretendenta darbinieku un piesaistīto speciālistu) pieredze, taču Pretendenta, kā uzņēmuma, pieredzi nav paredzēts norādīt. Lūdzu skaidrot, vai 4. pielikumā paredzēts norādīt tikai speciālistu pieredzi, speciālista vārdu, uzvārdu un pētījumā paredzēto amatu iekļaujot kādā no tabulas sadaļām.
Atbilde. 
Pretendents Nolikuma 2.pielikumā “Tehniskais piedāvājums” pēc iespējas detalizētāk apraksta, kā iecerējis sniegt Pakalpojumu, tai skaitā, kāds būs  iesaistītā personāla pienākumu sadalījums, darbu apjoms un laika grafiks. Kurš darbinieks vai speciālists būs pētījuma vadītājs, kurš vadošais pētnieks var norādīt gan Nolikuma 2.pielikumā, gan 4.pielikumā. Lai Iepirkuma komisija varētu pārliecināties par pētījumā iesaistītā personāla kvalifikāciju, ērtāk šo informāciju norādīt Nolikuma 4.pielikumā, kur Pretendents apliecina, ka darbiniekiem vai piesaistītajiem speciālistiem ir pētījuma veikšanai nepieciešamā pieredze.  Pretendents var pievienot arī citus dokumentus vai informāciju jebkurā datnē, kas nav noteikta, kā obligāta prasība (veidlapa pielikumā), bet papildina Pakalpojuma aprakstu. 
•
9.4.1. punktā minētās Pētījuma vadītāja izglītības prasības, kuras paredz vismaz maģistra grādu socioloģijā un kultūras studijās vai līdzvērtīgu izglītību. Lūdzam komentēt, ar ko tiek saprasta “līdzvērtīga izglītība”.
Atbilde.

Atbilstoši 2017.gada 13.jūnija Ministru kabineta noteikumu Nr. 322 “Noteikumi par Latvijas izglītības klasifikāciju” 2.pielikumā minētajam par līdzvērtīgu  Socioloģijas un kultūras studiju (kods 0314) izglītību (ar maģistra grādu) var uzskatīt visus maģistra  grādus sociālajās un cilvēkrīcības zinātnēs (kodi 0311, 0312, 0313). Klasifikācija var neatbilst, ja diploms iegūts ārvalstu izglītības iestādēs.
•
9.4.1. punktā minētās Pētījuma vadītāja prasības attiecībā uz laika periodu, kurā speciālists ir piedalījies kvalitatīvo pētījumu veikšanā, Nolikuma punktā esot norādītai pretrunīgai informācijai – vienlaicīgi trīs un pieci gadi. Lūdzam skaidrot, kādā periodā jābūt īstenotai nepieciešamajai pieredzei. 
Atbilde.

Pētījuma vadītājs pēdējo 3 (trīs) gadu laikā no Nolikumā norādītajiem gadiem:   2021. 2.pusgads; 2022.; 2023. un 2024. 1.pusgads,  piedalījies vismaz 5 (piecu) pabeigtu kvalitatīvo pētījumu veikšanā.
2. SIA “Corporate Consulting” jautājumi: 
• Nolikuma 9.4.1. apakšpunktā pētījuma vadītājam ir izvirzīta prasība “vismaz maģistra grāds socioloģijā un kultūras studijās (akadēmiskā augstākā vai profesionālā augstākā izglītība) vai līdzvērtīga izglītība”. Lūdzam skaidrot vai par līdzvērtīgu izglītību tiks uzskatīts profesionālais maģistra grāds uzņēmējdarbības vadībā (speciālistam iegūts arī akadēmiskais bakalaura grāds kultūras un sociālajā antropoloģijā)? 
Atbilde.
Atbilstoši 2017.gada 13.jūnija Ministru kabineta noteikumu Nr. 322 “Noteikumi par Latvijas izglītības klasifikāciju” 2.pielikumā minētajam par līdzvērtīgu  Socioloģijas un kultūras studiju (kods 0314) izglītību (ar maģistra grādu) var uzskatīt visus maģistra  grādus sociālajās un cilvēkrīcības zinātnēs (kodi 0311, 0312, 0313). Klasifikācija var neatbilst, ja diploms iegūts ārvalstu izglītības iestādēs.
• Nolikuma 9.4.1. apakšpunktā pētījuma vadītājam ir izvirzīta prasība “ir piedalījies vismaz 5 (piecu) pabeigtu kvalitatīvo pētījumu veikšanā (fokusgrupu diskusijas)”. Lūdzam pievienot prasībā iekļautā jēdziena “kvalitatīvie pētījumi” satura paplašinājumu attiecībā uz to, kāda veida ekspertu pieredzi Pasūtītājs sagaida un atzīs par atbilstošu. Vai pareizi saprotam, ka par atbilstošu pieredzi tiks atzīta arī šādu dažādu kvalitatīvo pētniecības metožu īstenošana - intervijas, līdzdalīgais novērojums u.c., ne tikai fokusgrupu diskusiju īstenošana?
Atbilde.
Lūdzam ņemt vērā, ka pieredze tiek prasīta pēdējo trīs gadu laikā  (2021., 2022., 2023. un 2024.). Socioloģijā par galvenajām kvalitatīvajām pētījumu metodēm var uzskatīt: fokusa grupas diskusijas (Nolikumā izceltas, jo šāda pieredze būs nepieciešama un tiks vērtēta), strukturētās/ daļēji strukturētās intervijas, novērojumi (līdzdalīgais/ nelīdzdalīgais), etnogrāfija, gadījumu izpēte (case study), diskursa analīze. Šeit uzskaitītas biežāk izmantotās metodes.
Komisijas locekļi nolemj:

Sagatavotās atbildes iespējamiem Pretendentiem publicēt Elektronisko iepirkumu sistēmas e-konkursi apakšsistēmā.
Sēdi slēdz:

